### | | | | --- | --- | | | | | --- | | **Teknik- og Miljøudvalget** 5. marts 2020 Sagsnr. 710-2019-31924 Dok.nr. 710-2020-42286 Sagsbehandler DPGMOE | | 100.               Miljø - Regulativer - Tomgangsregulativ Favrskov Kommune - Åbent

###

|  |  |
| --- | --- |
| Tidl. politisk behandling | TM-U, 07.02.19, pkt. 2, TM-U, 07.11.19, note |
| Forventet sagsgang | TM-U |
| Lovgrundlag | Bekendtgørelse om miljøregulering af visse aktiviteter § 18 |

###

**SAGENS INDHOLD**

Teknik- og Miljøudvalget anmodede på møderne 7. februar
2019 og 7. november 2019 forvaltningen om at udarbejde et forslag til
tomgangsregulativ.

Et tomgangsregulativ kan bidrage til at reducere unødvendig
forurening fra motordrevne køretøjer, herunder både luftforurening – specielt
CO2 og partikler – og lugt- og støjgener.

Godkendelse af tomgangsregulativ for Favrskov Kommune
(bilag 1) vil fastsætte regler for, at et motordrevet køretøj ikke må holde med
motoren i gang længere end højst nødvendigt og højst 1 minut. Regulativet vil
gælde i hele [adresse] både på private og offentlige arealer og veje.
Der er dog en række undtagelser i regulativet.

Bestemmelserne i regulativet behandles som politisager, når
reglerne ikke efterleves på offentlige vej og privat grund. På
erhvervsvirksomheder behandles sagerne af kommunen i medfør at
Miljøbeskyttelses- og Forvaltningslovens regler for håndhævelse.

[adresse] har for nuværende ikke et
tomgangsregulativ, og der er ikke lovkrav herom.

Mange andre kommuner har tomgangsregulativ med krav om
mellem et og tre minutters tomgangskørsel – mest typisk et minut. I de østjyske
kommuner, der har et regulativ, varierer kravet også fra et til tre minutter.

**VURDERING**

Teknik og Miljø vurderer, at tomgangsregulativet generelt
kan bidrage til at reducere unødvendig forurening fra motordrevne køretøjer.
Med dette regulativ vurderes Favrskov Kommune at ligge på niveau med en række
kommuner.

Ved henvendelser fra borgere om luft- eller støjgener fra
specielt busser og lastbiler, der holder i tomgang i længere tid, kan
regulativet anvendes til at håndhæve, at motoren skal slukkes.

**ØKONOMI**

Regulativet vil indebære øget administration i Teknik- og
Miljøforvaltningen med information, tilsyn og behandling af
dispensationsansøgninger. Det forventes dog også at reducere tidsforbruget på håndtering
af et antal håndhævelsessager. Samlet vurderes den økonomiske konsekvens for
Favrskov Kommune som mindre betydende.

**INDDRAGELSE**

Der er ikke lovkrav om forudgående høring. Forskriften vil
blive offentliggjort på [adresse] hjemmeside og i lokalavisen.

**INDSTILLING**

Direktøren for Teknik og Miljø indstiller til Teknik- og
Miljøudvalget:

1. At Tomgangsregulativ for
Favrskov Kommune vedtages og offentliggøres.

**BESLUTNING**

**Bilag**

|  |  |
| --- | --- |
| Tomgangsregulativ-Favrskov | 710-2019-188265 |